وەرگێڕانی لە فەڕەنسییەوە: شنۆ فەتاح
ڕۆمانى پێكدادانى شهوانه ڕۆمانێكى ژیاننامهی خودى پاتریك مۆدیانۆیه كه له ساڵى 2003دا بڵاوی كردووەتهوه.
پیاوێكى گهنجى تهمهن بیست ساڵه له درهنگانێكى شهودا لهپاریس دهیهوێت بگهڕێتهوه بۆ ماڵهوه، پاش ئهوهى كه ئێوارهكهى بهتهنها له یانهیهكدا بهسهربردووه توشى ڕووداوى هاتووچۆ دهبێت لهلایهن ئۆتۆمبیلێك لهجۆرى فیات دهست و قاچى بریندار دهبێت، دهگوازرێتهوه بۆ نهخۆشخانهى (هۆتێل دیوو) لهگهڵ شۆفێرهكه.
هاوکات ئافرهتێكى زۆر ڕێكپۆشیش بریندار دەبێت کە چاكهتێكى فهرووى لهبهردایه، ڕهنگى قژى خورماییهكه درێژییهكهى تاسهر شانى دهبێت ئهو ڕوخسارى بهسوكى بریندار دهبێت ههردووكیان دهبرێنه هۆڵى چاوهڕوانیكردن لهنهخۆشخانه، پاشان چارهسهریان بۆ دهكرێت.
پیاوهكه له نۆڕینگهیهكى ئههلى بهئاگا دێت، دوای ئهوهى چارهسهرى پێویستى بۆ دهكرێت، داواى لێ دهكرێت ژوورهكه بهجێ بهێڵێت، پێش ڕۆیشتن دهبێت چهند بهڵگهنامهیهك واژوو بكات كه لهلایهن پیاوێكى كهڵهگهتى ئهسمهرهوه پێى دهدرێت لهگهڵ زهرفێكى نامهشدا.
پاش ئهوه دهڕوات له سهرشۆستهكه زهرفى نامهكه دهكاتهوه و دهبینێت بڕێكى زۆرپارهى تێدایه، ههروهها سهیرى كۆپى پهڕاوهكان دهكات كه واژووى كردووه، كه ئهوانیش بۆ گرتنه ئهستۆى بهرپرسیارییهتى ئهو ڕووداوهیه كهتوشى بووه، بهڵام ئافرهتهكه لهوێ نهماوهو ڕۆشتووه، ئهو پیاوهش كه زهرفهكهى پێ دهدات سوارى ئۆتۆمبێلێك دهبێت و دهڕوات بهبێ ئهوهى هیچ ڕوونكردنهوهیهك بدات.
ئهم پیاوه (چیرۆكبێژ) توشى شۆك دهبێت بههۆى ئهو دۆخهى بهسهریدا هاتووه بڕواى وایه كه پێشتر ئهم ئافرهتهى بینیوه و ماوهیهكى زۆره دهیناسێت. یادهوهرییهكانى بهشێوهیهكى ئهوهنده سهیر تێكهڵ دهبێت لهگهڵ ئهم ڕووداوه كه جگه له شپرزهیى و سهرلێشێوان هیچى دیكهى بۆ نامێنێتهوه.
بههۆى ئهم بارودۆخهوه ڕووداوێكى بهبیر دێتهوه كه هاوشێوهی ئهم ڕووداوهیه و لهتهمهنى منداڵیدا بهسهریدا هاتووه، بههۆى ئهم ڕووداوهوه ههندێ شتى گرنگ لهبارهى خودى خۆیهوه فێر دهبێت، بههۆى بینینى ئهم ئافرهته و ئهو بارودۆخهوه ناتوانێت یادهوهرییهكانى و ئهم ڕووداوهی ئێستا لهیهك جیابكاتهوه.
ههر كه له نۆڕینگهدا دهردهچێت دهستدهكات بهگهڕان به دوای شۆفێرهكهدا، دهزانێت كه ناوى جاكلین بۆ سێغژه ئهم خانمه تهمهنى بیست و شهش ساڵه، له كۆتاییدا بهڕێكهوت لهباڕێكدا دهیدۆزێتهوه.
چیرۆكبێژ ههستێكى ههیه كه زۆرشتى گرنگ لهبارهی خودى خۆیهوه فێر دهبێت، ئهوانیش شتانێكن كه ڕێچكهى ژیانى دهگۆڕن، ڕابردوو یان بیرهێنانهوهى ئهم سهردهمهى ڕووداوهكه دهباته پێشتر، كه ئێمه دهباته قوڵایى جیهانێكى نامۆ یان وردبوونهوهیهكى لهڕادهبهر بۆ دهرخستنى جیاوازییهكان لهگهڵ شپرزهبوونه یهك له دوای یەکهكان.
ئهم چیرۆكه نزیكه له لێكۆڵینهوهیهكى پۆلیسى و ههروهها زۆریش ئهدهبییه، نووسهر دهزانێت چۆن خوێنهر بجوڵێنێ و ونى بكات به تهواویى زاڵ ببێت به سهریدا، بهڵام ههرگیز وازیشى لێ ناهێنێت.
یهكێك له پرسیاره گهورهكانى ناو ئهم ڕۆمانه ئهوهیه: كه له كوێ ئهو سنووره دهدۆزرێتهوه كه له نێوان خهیاڵ و ڕاستیدا ههیه؟
پاتریك مۆدیانۆ بهشێوهیهكى وردبینانه دهنووسێت سهرهڕاى ئهوهى كه چیرۆكبێژ دان بهوهدا دهنێت كه ناتوانێت خهیاڵى لهگهڵ ئهوهى كه دهیبینێت له یهك جیا بكاتهوه.